《游虎丘次仲举韵》
元代·陈谦

虎丘虎踞仍龙蟠，出郭先见翠巑岏。
金玉黄炉灰劫远，旃檀古巑风雨寒。
僧来引绠动春涧，人醉拂花眠石坛。
为语金坡王学士，巨然曾画此山看。

作者简介：（1144—1216）宋温州永嘉人，字益之，号易庵。傅良从弟。孝宗乾道八年进士。官枢密院编修。尝陈中兴五事。光宗宁宗间，历通判江州，成都府路提点刑狱、司农少卿等官。金兵深入，以宝谟阁待制副宣抚江西、湖北。早有隽声，后因依附韩侂胄，为士论所薄。有《易庵集》等。